
	Nr.____________________ din________ 2009
	APROBAT

PRIMAR 

DR. ING. GHEORGHE CIUHANDU


REFERAT 
privind acordarea scutirii de la plata impozitului pe clădiri pentru anul 2009 aferent unui imobil 

SOCIETĂŢII ROMÂNE „SPERANŢA”

În conformitate cu prevederile art.250 alin.(1) pct.19 din Legea nr.571/2003 privind codul fiscal, modificată:
„Clădirile pentru care nu se datorează impozit, prin efectul legii, sunt după cum urmează (…):


19. clădirile utilizate pentru activităţi social umanitare, de către asociaţii, fundaţii şi culte, potrivit hotărârii consiliului local. »
Prin cererea înregistrată la Direcţia Fiscală a Municipiului Timişoara sub nr.E22009-000629/13.01.2009, Societatea Română „SPERANŢA”, cu sediul în Timişoara, Str. Fagului nr.17, solicită scutire de la plata impozitului pentru clădirea situată în Timişoara, Str. Ana Ipătescu nr.54, aflată în proprietatea sa, având în vedere că în această clădire funcţionează centrul respite / centrul de criză.
Potrivit art.4 din Statutul Societăţii Române „Speranţa”, aceasta are scop caritativ, nepatrimonial şi nu distribuie profit. Asociaţia a fost constituită şi este formată din familiile care au în componenţă persoane cu handicap mintal şi polihandicap şi urmăreşte promovarea intereselor acestor persoane prin acţiunile înscrise în obiectul său de activitate.
Art.5 din Statut prevede că obiectul de activitate al asociaţiei este format din următoarele:

a) sprijinirea şi promovarea intereselor persoanelor cu handicap mintal şi polihandicap şi ajutorarea familiilor lor;

b) elaborarea, susţinerea şi aplicarea unor proiecte menite să asigure creşterea calităţii vieţii persoanelor arătate la litera a);

c) elaborarea unor propuneri, sprijinirea şi influenţarea adoptării unei legislaţii în favoarea persoanelor cu handicap mintal ţi polihandicap şi a familiilor acestora;

d) stimularea integrării în societate a persoanelor cu handicap mintal, cultivarea formelor specifice de educaţie şi reabilitare, prin organizarea unor modalităţi speciale de deprindere a unor meserii corespunzătoare posibilităţilor fizice şi intelectuale ale persoanelor cu handicap şi prin activităţi de loisir. În aceste acţiuni, societatea va fi sprijinită de specialişti (medici, psihologi, logopezi, profesori);

e) sprijinirea membrilor societăţii în accesul şi participarea la tratamente calificate din specialităţile medicale, neuro, senzorio şi psihomotorii, sanatoriale, precum şi la activităţi culturale şi turistice.”

După cum rezultă din declaraţia pe proprie răspundere a Preşedintelui societăţii, D-na Cornelia Cojanu, în imobilul pentru care se solicită scutire de impozit, se desfăşoară o activitate socială, adică funcţionează centrul respite / centrul de criză pentru copiii cu handicap mintal din Timişoara.
Pentru a verifica dacă în imobilul pentru care se solicită scutirea se desfăşoară şi alte activităţi în afara celor cu caracter social-umanitar, în temeiul prevederilor art.57 din OG nr.92/2003 privind codul de procedură fiscală, republicată şi modificată,  delegaţii Direcţiei Fiscale a Municipiului Timişoara, în baza ordinului de serviciu nr.I04-12237/24.03.2009, au efectuat o cercetare la faţa locului. 

Asociaţia a fost înştiinţată prin Notificarea nr.E22009-000629/24.03.2009. Cercetarea la faţa locului s-a desfăşurat în data de 24.03.2009, fiind încheiat un proces-verbal prin care se constatată că în niciuna dintre încăperi nu se desfăşoară vreo activitate economică, neexistând nici un fel de indicii din care să rezulte altă stare de fapt decât cea prezentată de către reprezentantul contribuabilului prin declaraţia pe proprie răspundere depusă la Direcţia Fiscală a Municipiului Timişoara.

Având în vedere cele de mai sus,

PROPUNEM:

Acordarea scutirii de la plata impozitului pe clădiri pentru anul 2009, în cuantum de 16.256 lei, aferent imobilului situat în Timişoara, Str. Ana Ipătescu nr.54, aflat în proprietatea Societăţii Române „SPERANŢA”.

